


PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

2020 m. lapkričio 13 d. Nr. TSP-383
Panevėžys


Vadovaudamasi Lietuvos Respublikos vietos savivaldos įstatymo 7 straipsnio 9 punktu, 16 straipsnio 2 dalies 38 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymu ir Lietuvos Respublikos piniginės socialinės paramos nepasiturintiems gyventojams įstatymo Nr. IX-1675 3, 6, 7, 9, 10, 11, 15, 17, 21 ir 23 straipsnių pakeitimo įstatymo 11straipsnio 1, 5 ir 7 dalimis, Panevėžio miesto savivaldybės taryba 
n u s p r e n d ž i a:
1. Pakeisti Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“ taip:
1.1. pripažinti netekusiu galios 6.25 papunktį;
1.2. 6.26 papunktį atitinkamai laikyti 6.25 papunkčiu;
1.3. papildyti nauju 101 punktu ir jį išdėstyti taip:
„101. Lietuvos Respublikos Vyriausybei paskelbus ekstremaliąją situaciją ir (ar) karantiną, bendrai gyvenantiems asmenims arba vienam gyvenančiam asmeniui piniginės socialinės paramos mokėjimas pratęsiamas be atskiro prašymo skirti piniginę socialinę paramą, jeigu bendrai gyvenantys asmenys arba vienas gyvenantis asmuo turi teisę į šią paramą, tačiau ne ilgiau negu iki mėnesio, kurį šalyje atšaukiama ekstremalioji situacija ir (ar) karantinas arba sueina jų paskelbimo terminai, pabaigos.“;
1.4. papildyti nauju 111 punktu ir jį išdėstyti taip:
„111. Lietuvos Respublikos Vyriausybei paskelbus ekstremaliąją situaciją ir (ar) karantiną, prašymams-paraiškoms ir prašymams priimti, pareiškėjams aptarnauti teikiama pirmenybė nuotoliniu būdu: per Socialinės paramos šeimai informacinę sistemą (SPIS), elektroniniu paštu, paštu ar telefoninio ryšio priemonėmis (pateikiami asmens tapatybę identifikuojantys duomenys – asmens kodas, gyvenamosios (deklaruotos, faktinės) vietos adresas, telefono numeris, el. pašto adresas ir kt.). Prašymą-paraišką užpildo Socialinių išmokų skyriaus specialistai pagal pareiškėjo telefonu pateiktus piniginei socialinei paramai skirti ir apskaičiuoti būtinus duomenis. Šiuo būdu pateikto prašymo-paraiškos priėmimo diena laikoma susisiekimo telefoniniu ryšiu diena.“;
1.5. pakeisti 12 punktą ir jį išdėstyti taip:
„12. Lietuvos Respublikos socialinės apsaugos ir darbo ministro patvirtintos formos buities ir gyvenimo sąlygų patikrinimo aktas yra vienas iš dokumentų teisei į piniginę socialinę paramą ir socialinę paramą nustatyti. Teisę tikrinti vieno gyvenančio asmens ar bendrai gyvenančių asmenų buities ir gyvenimo sąlygas ir surašyti aktą turi Panevėžio socialinių paslaugų centro darbuotojai Socialinių reikalų skyriaus prašymu. Lietuvos Respublikos Vyriausybės paskelbtos ekstremaliosios situacijos ir (ar) karantino metu, Panevėžio socialinių paslaugų centro darbuotojai buities ir gyvenimo sąlygų patikrinimo aktus pildo nuotoliniu būdu, gavę informaciją telefonu.“;
1.6. pakeisti 29 punktą ir jį išdėstyti taip:
„29. Bendrai gyvenantiems asmenims arba vienam gyvenančiam asmeniui papildomai skiriama šios dalies 291 punkte nustatyto dydžio arba Įstatymo 10 straipsnio 11 dalyje nustatyto dydžio socialinė pašalpa, jeigu vienas gyvenantis asmuo arba bendrai gyvenantys asmenys atitinka visas šias sąlygas:
29.1. vienas gyvenantis asmuo arba bent vienas iš bendrai gyvenančių asmenų įsidarbina ir dirba (dirbo) ne mažiau kaip du trečdalius maksimalios darbo laiko trukmės (įskaitant laikinojo nedarbingumo, prastovų ne dėl darbuotojo kaltės, kasmetinių atostogų ir kitą, dėl pateisinamų priežasčių nedirbtą, laiką, už kurį mokama įstatymų nustatyta tvarka), nustatytos Darbo kodekso 112 straipsnio 3 dalyje, tačiau ne viso darbo laiko atveju, išskyrus Darbo kodekso 40 straipsnio 5 dalyje nustatytus atvejus, darbo trukmė negali būti trumpesnė kaip du trečdaliai maksimalios darbo laiko trukmės (įskaitant laikinojo nedarbingumo, prastovų ne dėl darbuotojo kaltės, kasmetinių atostogų ir kitą dėl pateisinamų priežasčių nedirbtą laiką, už kurį mokama įstatymų nustatyta tvarka), apskaičiuotos nuo 40 valandų per savaitę arba teisės aktuose nustatytos sutrumpintos darbo laiko normos, ir jam darbo užmokesčio apskaičiuojama ne mažiau už minimaliąją mėnesinę algą arba minimalųjį valandinį atlygį proporcingai dirbtam laikui arba atliktam darbui; 
29.2. iki įsidarbinimo Aprašo 29.1 papunktyje nurodyti asmenys buvo įsiregistravę Užimtumo tarnyboje ar kitos valstybės valstybinėje įdarbinimo tarnyboje ne trumpiau kaip 6 mėnesius iš eilės ir per šį laikotarpį nedirbo arba dirbo mažiau, negu nustatyta Aprašo 29.1 papunktyje, arba dirbo užimtumo didinimo programoje numatytus darbus;
29.3. bendrai gyvenantys asmenys arba vienas gyvenantis asmuo buvo socialinės pašalpos gavėjai bent vieną mėnesį per paskutinius 3 mėnesius prieš įsidarbinimą;
29.4. prašymas-paraiška skirti papildomą socialinės pašalpos dalį įsidarbinus pateiktas ne vėliau kaip per 12 mėnesių nuo įsidarbinimo.“; 
1.7. papildyti nauju 291 punktu ir jį išdėstyti taip:
„291. Papildomai socialinė pašalpa skiriama ir mokama už kiekvieną pagal darbo sutartį ar darbo santykiams prilygintų teisinių santykių pagrindu dirbtą mėnesį, bet ne ilgiau kaip už 12 dirbtų mėnesių, ir jos dydis bendrai gyvenantiems asmenims arba vienam gyvenančiam asmeniui sudaro:
1) pirmą–trečią papildomai mokamos socialinės pašalpos mokėjimo mėnesį – 100 procentų socialinės pašalpos, mokėtos per praėjusius 6 mėnesius iki įsidarbinimo, vidutinio dydžio; 
2) ketvirtą–šeštą papildomai mokamos socialinės pašalpos mokėjimo mėnesį – 80 procentų socialinės pašalpos, mokėtos per praėjusius 6 mėnesius iki įsidarbinimo, vidutinio dydžio;
3) šeštą–dvyliktą papildomai mokamos socialinės pašalpos mokėjimo mėnesį – 50 procentų socialinės pašalpos, mokėtos per praėjusius 6 mėnesius iki įsidarbinimo, vidutinio dydžio.“;
1.8. pakeisti 31.3 papunktį ir išdėstyti jį taip:
„31.3. Panevėžio miesto savivaldybės tarybos nustatyta tvarka dalyvauja Savivaldybės administracijos organizuojamoje visuomenei naudingoje veikloje ir (ar) Savivaldybės administracijos parengtoje užimtumo didinimo programoje. Jei visuomenei naudingoje veikloje ir (ar) užimtumo didinimo programoje dalyvavo tik vienas iš bendrai gyvenančių asmenų, socialinės pašalpos dydis jam nemažinamas. Lietuvos Respublikos Vyriausybės paskelbto karantino laikotarpiu visuomenei naudinga veikla ir (ar) Savivaldybės administracijos parengtos užimtumo didinimo programos priemonės neorganizuojamos arba organizuojamos ir vykdomos vadovaujantis naudingos veiklos formai ar užimtumo priemonei taikytinomis rekomendacijoms.“;
1.9. pakeisti 39.2 papunktį ir išdėstyti jį taip:
„39.2. pagal Socialinių išmokų poskyrio vedėjo sprendimą pinigais, kai būstas šildomas ir karštas vanduo ruošiamas naudojant gamtines dujas, elektrą arba kietąjį kurą, išskyrus atvejus, kai gavėjai yra socialinę riziką patyrę asmenys.“;
1.10. pakeisti 41 punktą ir išdėstyti jį taip:
„41. Duomenis apie paskirtos kompensacijos dydį gavėjams (išskyrus būstui šildyti ir karštam vandeniui ruošti naudojantiems gamtines dujas, elektrą ar kietąjį kurą) teikia šilumos energiją, geriamąjį ir karštą vandenį tiekiančios įmonės savo mokėjimo už būsto šildymą, geriamąjį ir karštą vandenį pranešimuose arba gyvenamųjų namų bendrijos savo pranešimuose. Kompensacijų gavėjams, būstui šildyti ir karštam vandeniui ruošti naudojantiems gamtines dujas, elektrą ar kietąjį kurą, duomenis apie paskirtą kompensacijos dydį teikia Socialinių reikalų skyrius Įstatymo nustatyta tvarka.“;
1.11. pakeisti 46 punktą ir išdėstyti jį taip:
„46. Neteisėtai gavėjo gautos būsto šildymo išlaidų ir karšto vandens išlaidų, kai būstas šildomas ir (ar) karštas vanduo ruošiamas gamtinėmis dujomis, elektra arba kietuoju kuru, kompensacijos grąžinamos iš pareiškėjui priklausančios piniginės socialinės paramos sumos išskaičiuojant ne daugiau kaip po 20 procentų mokėtinos sumos per mėnesį, jeigu nėra piniginę socialinę paramą gaunančio asmens raštu pateikto sutikimo išskaičiuoti didesnę mokėtinos sumos dalį per mėnesį ar visą mokėtiną sumą. Jei yra toks raštu pateiktas prašymas išskaičiuoti mažiau nei 20 procentų mokėtinos sumos per mėnesį, išskaičiuojama suma nustatoma atsižvelgiant į tokį prašymą. Jeigu kompensacijos toliau nebepriklauso, likusi dar negrąžinta kompensacijų dalis grąžinama pinigais.“;
1.12. pakeisti 60 punktą ir išdėstyti jį taip:
„60. Socialinė pašalpa Paramos teikimo komisijos siūlymu gali būti skiriama:
60.1. jeigu vieno iš bendrai gyvenančių asmenų arba vieno gyvenančio asmens vidutinės pajamos per mėnesį yra mažesnės kaip 1,1 valstybės remiamų pajamų dydžio bendrai gyvenantiems asmenims arba vienam gyvenančiam asmeniui, tačiau nors vienas iš asmenų neatitinka Įstatymo nustatytų sąlygų vyresnio kaip 18 metų asmens arba vaiko (įvaikio) teisei į piniginę socialinę paramą;  
60.2. bendrai gyvenantiems asmenims atskirai, kai santuokos nutraukimo bylos nagrinėjimo metu kyla ginčas; 
60.3. jeigu vieno iš bendrai gyvenančių asmenų arba vieno gyvenančio asmens vidutinės pajamos per mėnesį yra lygios 1,1 valstybės remiamų pajamų dydžio arba bendrai gyvenančių asmenų arba vieno gyvenančio asmens vidutinės pajamos per mėnesį ne daugiau kaip 50 procentų viršija 1,1 valstybės remiamų pajamų dydžio, arba apskaičiuota socialinė pašalpa yra mažesnė kaip 1,45 Eur ir bendrai gyvenantys asmenys arba vienas gyvenantis asmuo atitinka Įstatymo 6 straipsnio 2 punkte nustatytą reikalavimą; 
60.4. kitais atvejais, apsvarsčius Paramos teikimo komisijai.“;
1.13. pakeisti 71 punktą ir išdėstyti jį taip:
„71. Gyvenimo sąlygos įvertinamos, surašius buities tyrimo aktą, kurio forma patvirtinta Savivaldybės administracijos direktoriaus įsakymu. Buities tyrimo aktas surašomas per 15 darbo dienų nuo prašymo pateikimo dienos. Socialinei paramai gauti visų bendrai gyvenančių asmenų ar vieno gyvenančio asmens pajamos įskaitomos ir apskaičiuojamos, vadovaujantis Įstatymo 17 straipsniu. Jei vidutinės vieno gyvenančio asmens arba bendrai gyvenančių asmenų vieno mėnesio pajamos daugiau kaip 20 procentų viršija socialinei paramai nustatytą pajamų ribą, tikslinė ir sąlyginė pašalpos Paramos teikimo komisijos siūlymu neskiriama.“;
1.14. pakeisti 73.1 papunktį ir išdėstyti jį taip:
„73.1 įvertinus gyvenimo sąlygas, kai kreipiamasi dėl tikslinės pašalpos, nurodytos 73.1.5, 73.1.7, 73.1.8 papunkčiuose, ir nevertinant gyvenimo sąlygų, kai kreipiamasi dėl tikslinės pašalpos, nurodytos 73.1.1–73.1.4, 73.1.6 papunkčiuose, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 3,5 VRP dydžių;
73.1.1. 11 BSI dydžio tikslinė pašalpa – sergant ligomis iš „Sunkių ligų sąrašo“; 
73.1.2. 10 BSI dydžio tikslinė pašalpa – esant sunkiems pakenkimams sveikatai iš „Sunkių pakenkimų sveikatai klasifikacinių požymių sąrašo“;
73.1.3. 9 BSI dydžio tikslinė pašalpa – sergantiems onkologinėmis ligomis, kai yra ligos remisija 3 ir daugiau metų;
73.1.4. 7 BSI dydžio tikslinė pašalpa – lėtinis inkstų ir kepenų nepakankamumas, širdies ligos;
73.1.5. iki 6 BSI dydžio tikslinė pašalpa – po medicininės operacijos, po traumos, sergant kitomis ligomis; nekompensuojamų techninės pagalbos ar ortopedijos priemonių išlaidoms kompensuoti, akinių vaikams dalinei kompensacijai, vaistams įsigyti ir pan., kai išlaidos pagal pateiktus dokumentus viršija 2,5 BSI dydį;
73.1.5.1. 6 BSI dydžio tikslinė pašalpa – po širdies, kepenų, inkstų, gimdos, prostatos, skrandžio, kasos, stuburo, galvos, plaučių operacijos, jei prašymas pašalpai gauti pateiktas per 12 mėnesių nuo operacijos atlikimo;
73.1.5.2. 5 BSI dydžio tikslinė pašalpa – po traumos, kai buvo atlikta operacija; po medicininės operacijos, nenurodytos 73.1.5.1 papunktyje, jei prašymas pašalpai gauti pateiktas per 12 mėnesių nuo operacijos atlikimo;
73.5.1.3. 4 BSI dydžio tikslinė pašalpa – sergant ligomis, kurių forma nepatenka į „Sunkių ligų sąrašą“ (glaukoma, cukrinis diabetas, psichikos ir elgesio sutrikimai ir kt.);
73.1.5.4. 3 BSI dydžio tikslinė pašalpa – po traumos, kai nebuvo atlikta operacija, jei prašymas pašalpai gauti pateiktas per 6 mėnesius nuo traumos atsiradimo; sergant ligomis, nenurodytomis ankstesniuose papunkčiuose;
73.1.5.5. nekompensuojamų techninės pagalbos ar ortopedijos priemonių išlaidoms kompensuoti, akinių vaikams dalinei kompensacijai, vaistams įsigyti, pagal išankstinio apmokėjimo ar apmokėjimo dokumentus, kai išlaidos pagal pateiktus dokumentus viršija 2 BSI dydį, bet yra ne didesnės kaip 6 BSI dydžio.
73.1.6. iki 2 BSI dydžio tikslinė pašalpa – asmens tapatybės dokumento įsigijimo išlaidoms apmokėti pagal kompetentingos įstaigos raštą;
73.1.7. iki 7 BSI dydžio tikslinė pašalpa pagal pateiktą (-as) sąskaitą (-as) faktūrą (-as) asmeniui būtiniausių baldų, buitinės technikos, namų apyvokos daiktų ir kt. pirkimo išlaidoms apmokėti pagal socialines paslaugas asmeniui teikiančios įstaigos raštą arba nukentėjusiems nuo gaisro ir neturintiems teisės gauti tikslinės pašalpos pagal Aprašo 73.2 papunktį asmenims; 
73.1.8. iki 10 BSI dydžio tikslinė pašalpa asmenims kitais Apraše nenumatytais atvejais finansinei paramai, skirtai skurdui ir socialinei atskirčiai mažinti (deportuotiems iš užsienio asmenims, prekybos žmonėmis aukoms, ir kt.), asmenų būtiniausioms išlaidoms apmokėti;“;
1.15. pakeisti 75.3.2–75.3.4 papunkčius ir išdėstyti juos taip:
„75.3.2. 1 MVP dydžio asmeniui ir 0,7 MVP dydžio kiekvienam vaikui iki 18 metų ir vyresniam, iki baigs bendrojo ugdymo programą, jei vienas gyvenantis asmuo arba vienas iš bendrai gyvenančių, arba abu bendrai gyvenantys asmenys ekstremaliosios situacijos ar karantino laikotarpiu netenka darbo ir kreipimosi dėl periodinės pašalpos metu yra registruoti Užimtumo tarnyboje;
75.3.3. 1 MVP dydžio asmeniui ir 0,7 MVP dydžio kiekvienam vaikui iki 18 metų ir vyresniam, iki baigs bendrojo ugdymo programą, jei vienas gyvenantis asmuo arba vienas iš bendrai gyvenančių, arba abu bendrai gyvenantys asmenys iki ekstremaliosios situacijos ar karantino paskelbimo užsiėmė savarankiška veikla, kuri buvo įregistruota ne trumpesnį kaip 3 mėnesių laikotarpį iki ekstremaliosios situacijos ir karantino paskelbimo ir nebuvo išregistruota iki minėtos dienos:
75.3.3.1. kreipimosi dėl pašalpos metu nedirba pagal darbo sutartį, neturi darbo santykiams prilygintų teisinių santykių, negauna darbo pajamų;
75.3.3.2. kreipimosi dėl pašalpos metu neturi likviduojamos ar bankrutuojančios įmonės statuso;
75.3.4. 3 BSI dydžio už mėnesį įsiskolinimams už būstą iš dalies padengti asmenims, kas mėnesį mokantiems už komunalines paslaugas ir (ar) sudariusiems sutartis su paslaugos teikėju dėl dalies skolos apmokėjimo bei jas vykdantiems, kai vienas gyvenantis asmuo ar bendrai gyvenantys asmenys yra socialinės pašalpos gavėjai ne trumpiau kaip 6 mėnesius nepertraukiamai iki kreipimosi dėl periodinės pašalpos, arba yra neįgalūs ar pensinio amžiaus, arba asmenys, auginantys vaiką (-us), turintį (-čius) negalią;“;
1.16. papildyti 75 punktą nauju 75.4 papunkčiu ir išdėstyti jį taip:
„75.4. 0,5 MVP dydžio už mėnesį kaip papildoma parama socialinę atskirtį patiriantiems vieniems gyvenantiems asmenims, mokama 2 mėnesių periodui per kalendorinius metus, kai asmuo gauna socialinę pašalpą ir neturi jokių kitų pajamų.“;
1.17. pakeisti 89 punktą ir išdėstyti jį taip:
„89. Piniginė socialinė parama: socialinė pašalpa, būsto šildymo išlaidų, geriamojo vandens išlaidų ir karšto vandens išlaidų kompensacijos, kredito, paimto daugiabučiam namui atnaujinti (modernizuoti), palūkanų apmokėjimas, ir socialinė parama finansuojamos iš Savivaldybės biudžeto lėšų, gautų valstybės biudžeto lėšų piniginei socialinei paramai finansuoti. Savivaldybės biudžeto lėšos naudojamos:
89.1. piniginei socialinei paramai, socialinei paramai ir kreditui, paimtam daugiabučiam namui atnaujinti (modernizuoti), ir palūkanoms mokėti;
89.2. piniginei socialinei paramai, socialinei paramai ir kreditui, paimtam daugiabučiam namui atnaujinti (modernizuoti), ir palūkanoms mokėti administruoti Savivaldybės tarybos nustatyta Savivaldybės biudžeto lėšų, skirtų piniginei socialinei paramai administruoti, apskaičiavimo, planavimo ir naudojimo tvarka.“;
1.18. pakeisti 90 punktą ir jį išdėstyti taip:
„90. Nepanaudotos Savivaldybės biudžeto lėšos piniginei socialinei paramai skaičiuoti ir mokėti naudojamos socialinės apsaugos sritims finansuoti Savivaldybės tarybos nustatyta nepanaudotų Panevėžio miesto savivaldybės biudžeto lėšų, skirtų piniginei socialinei paramai nepasiturintiems gyventojams, planavimo, skyrimo ir naudojimo socialinės apsaugos sritims finansuoti tvarka.“.
2. Nustatyti, kad Piniginės socialinės paramos nepasiturintiems gyventojams teikimo tvarkos aprašo 1.3, 5.3, 50.2, 50.3, 63.3, 65.2 papunkčių ir 51, 52, 53, 56, 57, 61, 66, 70 punktų nuostatos dėl turto deklaravimo ir pareiškėjų gyvenimo sąlygų vertinimo netaikomos iki dienos, kai sueina 6 mėnesiai po to, kai buvo atšaukta Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta ekstremalioji situacija ir Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ paskelbtas karantinas, arba kai sueina jų paskelbimo terminai.“.


Savivaldybės meras                                                                    Rytis Mykolas Račkauskas

